Bowyak

Bowyak Kska kndsan Truku o bowyak ka pusu bi pyahan uqan samat uri,Kbiyax hiyi ni kdakil laqi. 

Dsnaw truku o asi ka mkla tmsamat kana, bowyak ka paru, mrana bi uqan, malu bi gigan skuwan, ana bsiyaq ini qnaqih, shiya bi puyan bgu, sdama uqan laqi ni kuyuh 

Asaw bowyak dsnaw truku o dmuuy kana knkla dha biyax dha, dhiya kana dgiyaq, duma na o dmutul huling maduk bitaq niqan hana miyah sapah, duma na o musa qmlubung kingal iyax sngayan hana miyah sapah, asi ka malu spi kika saan dha qmita ka klubung dha da, 

Malu utux dha o tbbikit mapa, naqih utux na o wawa bilaq ngalun na, ana hmuya ini bi tduwa ksun iis, msaang utux aji embgay hici da. 

Asaw bowyak mangal luqih bitaq qmada knudus, manu ka shaya dha asaw qniqan uqun sapah asaw dqras, ini kla mangal bowyak ka snaw o uxay snaw truku, aji empdhuq mudus ni spruun mita seejiq, risaw o ungat uuwa smkuxul, ungat rimu na payi ni baki aji lngug snaw. 

Manu kiya o, kndsan truku pusu balay ka bowyak, pgkla drumut snaw ni rmun dha, mbbiyax kana ka laqi niqan uqun.

 參考文獻 
 藍月梅. (2011). Wikipedia 維基百科 族語詞條試寫─原住民族語詞條 2011作品集. 教育部.